Аллаһ был милләтте булдыҡлы итеп яралтҡан. Бәләкәй генә бер нәмә менән дә ҡәнәғәт була белә, үҙен мәшғүл итә, үҙенә ризыҡ таба. Аллаға шөкөр, модаға ул тиклем әһәмиәт бирмәйҙәр. Иң мөһиме ошо. Мода аҡылһыҙ кешеләрҙе йота. Ул ваҡытта, әлбиттә, кешеләргә аҡса етмәйәсәк. Мин быны кеймәйем,тип үҙенән ҡәнәғәт булмаҫ. Был — шайтан алдатыуы. Һаҡ булығыҙ, ышанмағыҙ уға. Кеше һәр ваҡыт килешкәнде кейһә, һәйбәт булыр. Йәғни мотлаҡ ул әйткәнсә буласаҡ, тигән һүҙ түгел. Һаулығың өсөн нимә яҡшы булһа, шуны кейәсәкһең, шуны ашаясаҡһың, шуны эсәсәкһең. Исламдың тәғлимәте тап ошо инде: «Ясирру үә лә ту’ассиру», йәғни еңеләйт, ауырлаштырма. Был бөтөн нимәгә лә ҡағыла. Бөтөн нимә лә еңел булһын. Һин мотлаҡ ошо нәмәне кейәсәкһең тиһәләр, еңеллек буламы? Юҡ, еңеллек булмаясаҡ, ауырлыҡ буласаҡ был. Былтырғы мода бөттө, хәҙер яңы мода буйынса кейенергә кәрәк, тип әйтәләр. Юҡ, Исламда ундай нимә юҡ. Исламда иң мөһиме — таҙалыҡ. Таҙа булһа, бөтөн нимәне лә кейә алаһың. Шуның өсөн тегеңә-быға ҡарап тормағыҙ. Ҡәнәғәт кеше — ул тыныс кеше. Аллаһ был бәхетте беҙҙән алмаһын. Аллаһ һәммәгеҙгә лә һаулыҡ, оҙон ғүмерҙәр бирһен, муллыҡ бирһен, бер кемгә лә мохтаж булмағыҙ, иншаАллаһ.